Virksomheden udvinder proteiner af fedtet på svinetarme og udleder fedtet i spildevandet. Det giver så store mængder fedt, at renseanlægget i Aabybro ikke kan følge med. Virksomheden leder efter en løsning på problemet, men har allerede fået udsættelse to gange. Derfor beder embedsmændene i Jammerbugt Kommune i dag på et møde politikerne om lov til midlertidigt at lukke fabrikken, hvis problemet ikke bliver løst. Hos DAT-SCHAUB siger administrerende direktør Jan Roelsgaard, at virksomhedens teknikere arbejder hårdt på problemet.

Opsummering:
Virksomheden DAT Scaub i Aabybro risikerer at måtte lukke produktionen på grund af problemer med spildevandet.